### Yhteystiedot:

### Puk Bering

Honeywell Industrial Safety

Puk.Bering@Honeywell.com

**Honeywell esittelee naisille tarkoitetut teollisuusjalkineet**

***Uusi, entistä turvallisempi ja ergonomisempi Cocoon-mallisto***

***vaativissa ympäristöissä työskenteleville naisille***

**ROISSY, Ranska — 04 elokuuta 2016 —** Honeywell **(NYSE: HON)** lanseerasi tänään erityisesti naisille suunnitellun Cocoon-turvajalkinemalliston. Uuden työjalkinemalliston suunnittelussa on otettu huomioon naisten jalan muoto paremman istuvuuden ja käyttömukavuuden takaamiseksi. Metallittomat jalkineet soveltuvat hyvin etenkin logistiikan, tuotannon, valmistuksen ja toimitilojen ylläpidon sektoreilla työskenteleville naisille.

”Naiset joutuvat usein valitsemaan turvajalkineet, jotka on periaatteessa suunniteltu miehille”, sanoo Honeywell Industrial Safetyn jalkineista vastaava tuotepäällikkö Boris Dodin. ”Cocoon-mallisto on kuitenkin suunniteltu nimenomaan naisten jaloille. Käyttäjät ovat olleet erityisen tyytyväisiä malliston erinomaiseen istuvuuteen ja turvaominaisuuksiin sekä jalkineiden sporttiseen tyyliin.”

Cocoon-mallisto on sertifioitu turvajalkineiden yleistä käyttöä koskevan EN ISO 20345:2011 -standardin vaatimusten mukaisesti. Neljä kuudesta jalkinemallista on myös S3 HI CI SRC- ja S1P HI CI SRC -hyväksyttyjä tarjoten parhaat mahdolliset saatavilla olevat liukastumisenesto-ominaisuudet. Jalkineiden uudessa polyuretaanikumisessa ulkopohjassa olevat nastat varmistavat, että neste poistuu jalkineen pohjasta nopeasti ja että pohja kestää hyvin hankausta. Kaksitiheyksinen sisäpohja ja pehmustettu nilkkaosa vaimentavat iskuja ja tärinää. Sisäpuolen 3D Poromax® -vuori ei ole pelkästään miellyttävän tuntuinen, vaan myös antibakteerinen ja antimikrobinen, mikä auttaa jalkoja pysymään terveenä.

Malliston jalkineet ovat saatavilla kokoina 35–42. Niiden päällysmateriaali on laadukasta nahkaa, mikrokuitua, verkkokangasta tai tekstiiliä sen mukaan, minkälaisissa ympäristöissä jalkineita on tarkoitus käyttää. Kaikkien mallien mukana tulee kaksi paria nauhoja sekä käyttöohjeet, joissa on suosituksia jalkineiden päivittäis- ja pitkäaikaishuollosta.

Honeywell Industrial Safety on maailman johtava [henkilökohtaisten turvavarusteiden](http://www.honeywellsafety.com/) (PPE) toimittaja. Lisätietoja yhtiöstä on osoitteessa <http://www.honeywellsafety.com/Nordic>.

Honeywell Industrial Safety (HIS), joka on osa Honeywell Automation and Control Solutionsia, auttaa organisaatioita hallitsemaan työpaikan turvallisuutta. HIS tarjoaa markkinoiden kattavimman valikoiman työturvallisuustuotteita: silmä/kasvon, kuulon ja päätä suojaavia henkilökohtaisia henkilönsuojaimia, putoamissuojaimia, hengityssuojaimia, ohjelmistoja, ensivaiheen pelastustyöntekijöiden varusteita sekä myrkyllisten ja palavien kaasujen valvontalaitteita. Nämä kaikki suojaavat työntekijöiden henkeä, missä tahansa he altistuvatkin riskille — ja samalla ne turvaavat myös yhtiöiden toiminnan. Honeywell Industrial Safety vie turvallisuuden seuraavalle tasolle siirtymällä yksittäisratkaisuista yhdistettyihin ratkaisuihin. Olipa kyseessä kaasunmittauksessa päälle puettavat valvontalaitteet ja henkilökohtaiset turvavarusteet tai kannettavat ja kiinteät laitteet, tuotteemme auttavat asiakkaitamme yhdistetyn, reaaliaikaisen turvallisuustiedon ansiosta vastaamaan turvallisuusuhkiin, hallitsemaan liiketoimintaansa ja parantamaan tuottavuuttaan. HIS auttaa asiakkaita tekemään entistä parempia päätöksiä yhdistämällä asiakkaiden toimintojen anturit, jolloin saadaan reaaliaikainen ja tarkka kuva turvallisuudesta koko ajan.

Honeywell ([www.honeywell.com](http://www.honeywell.com/)) on Fortune 100 -ryhmään kuuluva monipuolisten teknisten innovaatioiden kehittäjä ja valmistuksen markkinajohtaja, joka palvelee kaikkialla maailmassa toimivia asiakkaitaan erilaisilla ilmailu- ja avaruusalan tuotteilla ja palveluilla. Lisäksi Honeywell toimittaa valvontajärjestelmiä rakennuksiin, koteihin ja teollisuuteen sekä valmistaa turboahtimia ja suorituskykyä edistäviä materiaaleja. Lisätietoja Honeywellistä ja yhtiön tuotteista on osoitteessa [www.honeywellnow.com](http://www.honeywellnow.com/)

# # #